Bertram C. Middelthon

Bertram Charles Middelthon (f. 09.10.1879 i Stavanger   d. 22.01.1961) var ordfører i Stavanger 1920-1922 for Høyre.  

Han ble giftet seg med Caroline Aanensen. Fra 1907 bodde de sammen i Knud Holms gate 1, en eiendom som hadde vært i familiens eie frem til 1888. Eiendommet ble i 1940 overtatt av NSB. 

Frimerker ble Bertrams store lidenskap i livet. Han etablerte siden en frimerkeforretning i 1898, og han begynte å samle på frimerker allerede som tiåring. Borgermester Bertram C. Middelthon var en bærende kraft innen etableringen av Stavanger Filatelist-Klub (stiftet 1925) og Norsk Filatelistforbund. Borgermester Middelthon tok også initiativet til stiftelsen av Stavanger Bridgeklubb i april 1933. 

Han var med på å stifte Stavanger Unge Høyre, og ble i 1910 innvalgt som 6. varamann til bystyregruppen. I 1914 ble han medlem av formannskapet, og i 1920 byens ordfører.

Han var kjent for å hyppig være i munnhuggeri med forrige ordfører, Egede-Nissen. I periodene før hadde kommunen tatt opp mange lån, men det måtte tas opp flere for å fullføre viktige prosjekter som nytt vannverk, fryserianlegg og skoler. Etter virket som ordfører, ble han byens borgermester eller magistrat – sågar den siste, tittelen ble etter ham endret til finansrådmann. Denne stillingen hadde han frem til 1940, da han ble avsatt av okkupasjonsmaktene. Middelthon fortsatte etter sitt politiske virke som filatelist, og var lenge redaktør for Nordisk Filatelistisk Tidsskrift.

 

Ordførere i Stavanger
Høyre-ordførere i Rogaland